**РЕПУБЛИКА СРБИЈА**

**ОПШТИНА ЧАЈЕТИНА**

**Општинска управа**

**Број: 404-6/20-02**

**Дана: 12.03.2020. године**

**Ч а ј е т и н а**

**Питања и одговори за ЈНВВ 04/20 Систем за контролу приступа и продају карата са обуком, мониторингом и подршком „ГОЛД ГОНДОЛА ЗЛАТИБОР“,**

1. **Питања 1**

На страни 4/40 у делу „II ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА СА ОБРАСЦЕМ СТРУКТУРЕ ЦЕНЕ“ Контролне капије у тачкама 2 и 3 тражено је :

• Систем треба да омогући коришћење ски-пас пропусница које су издате за ски центар Торник (узајамна продаја карата и пролаз кроз капије).

• Систем треба да омогући извештавање помоћу кога ће моћи да се разграниче продате карте ски центра Торник и ЈП „Голд Гондола Златибор“ у циљу поделе прихода од продаје.

Питање је гласило:

Да ли је потребно да ски пас пропуснице које се продају у ски центру Торник /Скијалишта Србије/, да се очитавају и на траженим капијама система Голдгондола и да буду видљиве у извештајима који постоје у софтверу који буде користила Голд гондола?

Дали сте следећи одговор:

Да потребно је, ски пропуснице се морају очитавати на оба система.

Нисте одговорили на други део питања „ да ли треба пропуснице буду видљиве у извештајима који постоје у софтверу који буде користила Голд гондола“?

Oдговор :

Обзиром да није потписан споразум са ЈП „Скијалишта Србије“ – Скијалиште Торник, техничко решење ће зависити од будућег договора два предузећа.
Конкурсна документација ће бити измењена у овом делу на начин да се неће тражити од система Голд гондоле да се интегрише са системом скијалишта Торник на самом почетку функционисања већ да има могућност да се евентуално интегрише са системом Скијалишта Торник. Решење не мора бити саставни део софтвера који управља капијама и ценовницима. Понуђач је дужан да да изјаву да је технички и функционално могуће умрежавање два система.

Биће урађена измена конк. Уместо:
~~„Систем треба да омогући извештавање помоћу кога ће моћи да се разграниче продате карте ски центра Торник и ЈП „Голд Гондола Златибор“ у циљу поделе прихода од продаје~~.“, након измена гласи:
„Систем треба да има могућност извештавања помоћу кога ће моћи да се разграниче продате карте ски центра Торник и ЈП „Голд Гондола Златибор“ у циљу поделе прихода од продаје“, што доказује изјавом.
Наведена изјава биће додата изменом конк.документације.

Питање је гласило:

Да ли је потребно да пропуснице које се продају за Голдгондолу очитавају и на капијама за скицентар Торник /Скијалишта Србије/ и да буду видљиве у извештајима који постоје у софтверу који користи скијалиште Торник /Скијалишта Србије/?

Дали сте следећи одговор:

Да потребно је, ски пропуснице се морају очитавати на оба система

Нисте одговорили на други део питања „ да ли треба пропуснице буду видљиве у извештајима који постоје у софтверу који користи Скијалиште Торник/Скијалишта Србије? Молим вас да и на то дате одговор.

Одговор:
Решење не мора бити саставни део софтвера који управља капијама и ценовницима.
Исто као одговор на претходно питање.

Питање је гласило:

Ако се тражи да се очитавају на оба система ко сноси трошак умрежавања система Голд гондола са ситемом ски центра Торник, односно Скијалишта Србије?

Дали сте следећи одговор:

Трошак умрежавања сноси понуђач.

Питање:

Колико ће износити ти трошкови? Понуђач не може да одреди трошкове без контакта са Скијалиштима Србије. Накнадно, Скијалишта могу да траже динар а могу И сто милиона динара за умрежавање система.

Одговор:

Трошкове је потребно рачунати у односу на техничке процедуре које понуђач мора спровести. У узајамном је интересу да два јавна предузећа имају заједничку продају ради пружања већег комфора својим корисницима и стим у складу неће тражити додатну накнаду за приступ. У супротном неће се инсистирати на умрежавању уколико су трошкови високи (уколико предузеће партнер тражи накнаду).

Питање је гласило:

Ко обезбеђује сагласност за приступ систему Скијалишта Србије ради умрежавања система Голд гондола ?

Дали сте следећи одговор: Сагласност обезбеђује наручилац

Питање:

Да ли Голд гондола већ има ту сагласност?

Не тренутно немамо сагласност.

Да ли је склопљен уговор између Скијалишта Србије и Голд гондола о узајамном начину коришћења система за контролу приступа и продаје карата?

Не, још увек није склопљен уговор.

Шта тај уговор садржи што се тиче умржавање проласка кроз капије и извештавања о продаји пропусница? Понуђач би морао то да зна како би могао да припреми понуду, да обрачуна своје трошкове.

Још увек није склопљен уговор.

Питање је гласило:

Ако понуђач обезбеђује приступ систему како се доказује сагласност ЈП“ Скијалишта Србије“ за приступ њиховом систему? Да ли треба доставити писану сагласност Скијалишта Србије-1-1?

Одговор: Документација ће бити измењена на начин да ће се од Понуђача тражити да да изјаву да је технички и функционално могуће умрежавање два система. Није неопходно да достави изјаву ЈП „Скијалишта Србије“.

Дали сте следећи одговор:

Сагласност обезбеђује наручилац

Ако још увек није склопљен писани договор Скијалишта Србије и Голд гондола узајамном начину коришћења система за контролу приступа и продаје карата прдлажемо да измените конкурсну документацију где ће да стоји да је понуђач у обавези да прибави и приложи уз тендерску документацију Сагласност од Скијалишта Србије да ће Скијалишта омогућити нонуђачу да умрежи систем , изврши измене на систему , користи податке из система приликом интеграције Голд Гондоле са системом Скијалишта Торник као и да је сагласан да се изврши тестирање система у моменту пријема и састављања записника о техничкој исправности између понуђача и Голд гондола а да се то умрежавање може користити тек након постисивања договора између Скијалишта Србије и Голд гондоле о узајамном проласку кроз капије оба система .

Такође Предлажемо да измените конкурсну документацију тако што ћете додати да ће Наручилац, након пуштања система у рад, обавестити понуђача о детаљима договора и када да пусти у рад опцију коју је приказао у моменту пријема и састављања записника о техничкој исправности.

Одговор:

Већ одговорено. Конкурсна документација ће бити измењена на начин да се тражи могућност интеграције са системом Скијалишта Србије.

Питање је гласило:

Да ли се овакав начин система мора приказати приликом састављања записника од техничкој исправности у складу само делом уговора страна члан 7.?

Дали сте следећи одговор:

Приликом састављања записника о техничкој исправности у складу са чланом 7 модела Уговора потребно је приказати како ради и тај део система.

Питање:

Да ли то значи да ће се једна картица која ће бити одштампана на систему Голд гондола, приликом примопредаје и у моменту пријема и састављања записника о техничкој исправности провлачити кроз капије ( очитавати на читачу Голд гондола и кроз капије Скијалишта Торник и ако буде очитала и отворила капије на оба система, и забележила то у извештајима оба система онда је систем прихватљив?

Одговор: Не, ово неће бити неопходно.

Члан 7. Модела уговора није мењан, и гласи:

# Записник о техничкој исправости

**Члан 7.**

У року од 3 (три) дана од дана када Добављач писмено обавести Наручиоца да је извршио све уговорне обавезе, независна интерна комисија коју обезбеђује Наручилац, обавиће контролу система за контролу приступа и продају карата са обуком, мониторингом и подршком за ЈП “Голд Гондола Златибор”.

Добављач је дужан да у року који му у писаној форми остави интерна независна комисија, отклони све недостатке које му наложи интерна независна комисија Наручиоца.

Питања 2

Навели сте на страни 6 конкурсне документације :

Продајно место

• Садржи рачунар, штампач и кодер са магацином за карте за кодирање карата. Могућност производње РФИД и баркод карата на сваком продајним месту. Рачунар са екраном осетљивим на додир (најмање 22“) и конфигурацијом коју је састављао произвођач и камеру за сликање купаца.

• Продајно место са могућношћу прикључења стандардних и нестандардних компјутерских додатака (тастатура, миш, монитор)

• Кодер за чип-карте

• Са инсталацијом, конфигурисањем и пуштањем у рад

• Софтвер треба да је могуће подесити за рад у складу са важећим законом о фискалним касама

• Могућност за плаћање платним картицама

• Могућност укључивања партнера за продају улазница (хотели, агенције)

Кодер у првом пасусу и Кодер за чип-карте у трећем пасусу је једна те иста ствар.

Предлажемо да изменити конкурсну документацију тако што ћете да избаците Кодер за чип-карте.

Одговор: Биће обрисана ставка кодер за чип карте

Питања 3

Свака имплементација и коришћење ВЕБ - продавница за онлајн продају карата и артикала захтева трошкове приликом имплементације и коришћења. Коришћење ВЕБ - продавница за онлајн продају карата и артикала која није директно од произвођача капија захтева дупло умрежавање , дупле трошкове инсталације и на крају дупле трошкове коришћења и одржавања.

Предлажемо да измените конкурсну документацију на страни 7, у делу ВЕБ - продавница за онлајн продају карата и артикала да ВЕБ - продавница за онлајн продају карата и артикала мора бити од произвођача капија /власништво произвођача капија/ што ће понуђач потврдити потврдом о власништву изворног /сорс кода као и да је наведену ВЕБ продавницу инсталирао код најмање 5 корисника што ће доказати референтном листом.

Веб продавница не мора бити директно од произвођача капија. Такође додатни трошкови у погледу процента од продаје улазница нису прихватљиви ( у складу са чл.2. модела уговора). Потребно је понудити софтверско решење које има потпуну комуникацију и интеграцију са софтвером за контролу капија и формирања цена карата.